EkBass/fiwiki-20250220-pages-articles huggingface dataset:
Oleyyliamiini

Oleyyliamiini (C18H37N) on tyydyttymättömiin amiineihin kuuluva orgaaninen yhdiste. Yhdistettä käytetään erityisesti pinta-aktiivisena aineena. ==Ominaisuudet, valmistus ja käyttö== Huoneenlämpötilassa oleyyliamiini on väritöntä tai kellertävää nestettä tai vahamaista ainetta. Epäpuhtauksien vuoksi sen väri on usein ruskehtavaa. Yhdiste on veteen liukenematonta, mutta liukenee useisiin orgaanisiin liuottimiin. Oleyyliamiinia valmistetaan lähtien oleiinihaposta, joka reagoi ammoniakin kanssa muodostaen nitriilin. Tämä nitriili pelkistetään vedyttämällä oleyyliamiiniksi.Peter Roose, Karsten Eller, Erhard Henkes, Roland Rossbacher & Hartmut Höke: "Amines, Aliphatic", teoksessa Ullmann's Encyclopedia of Industrial Chemistry, John Wiley & Sons, New York, 2015 Oleyyliamiinia käytetään pinta-aktiivisena aineena muun muassa tekstiilinkäsittelyssä, flotaatioaineena malminkäsittelyprosesseissa, emulsioita stabiloivana aineena muun muassa maaleissa ja apuaineena muun muassa muovi- ja kumiteollisuudessa. Yhdistettä käytetään myös korroosionestoaineena. Nanopartikkelien synteeseissä oleyyliamiini toimii sekä liuottimena, partikkelien stabiloijana ja pelkistimenä. ==Lähteet== Luokka:Amiinit
John Nykänen

John Sigfrid Nykänen (28. heinäkuuta 1873 – 6. tammikuuta 1925 Turku) oli suomalainen kirjapainonjohtaja, liikemies ja elokuvanäyttelijä.Kuolleita, Iltalehti, 08.01.1925, nro 5, s. 3, Kansalliskirjaston digitaaliset aineistot. Viitattu 05.01.2025Kuolinilmoitus, Turun Sanomat, 09.01.1925, nro 6338, s. 2,Kansalliskirjaston digitaaliset aineistot. Viitattu 05.01.2025 Nykänen oli kirjapainoalalla ensin Suomessa ja sitten Ruotsiin muuttonsa jälkeen useita vuosia siellä. Palattuaan jälleen Suomeen, hän oli Turun Otaosakeyhtiön Polytypos-kirjapainon johtajana vuoteen 1917 saakka, jolloin hän ryhtyi osakkaaksi ja toiseksi johtajaksi vastaperustettuun Materiali-yhtiöön. Tämä yhtiö kiinnitti kauppa-asioissa huomattavia varoja Venäjälle saamatta Venäjän vallankumouksen jälkeen vastaavia tavaroita. Tämän seurauksena yhtiö purettiin ja Nykänen siirtyi silloin yksityiseksi liikemieheksi. Nykänen tuli laajemmaltakin tunnetuksi esiintyessään näyttelijänä margariinitehtailija Drittelin roolissa Naantalin kylpyläelämää kuvanneessa Yrjö Nybergin ohjaamassa elokuvassa Kihlauskylpylä, jonka ensi-ilta oli Turussa marraskuussa 1924.Kihlauskylpylä-elokuvan tiedot Finnassa Nykänen kuoli 51-vuotiaana sairauskohtaukseen ollessaan kävelyllä kadulla Turussa tammikuussa 1925. == Lähteet == Luokka:Suomalaiset liikemiehet Luokka:Suomalaiset elokuvanäyttelijät Luokka:Vuonna 1873 syntyneet Luokka:Vuonna 1925 kuolleet
Batura Muztagh

Batura Muztagh on Karakorum-vuoriston osa Pakistanin alueella. Tässä vuoriston osassa on useita jäätiköitä ja jääpeitteisiä huippuja. Karambarin jäätikön seudulla on useita yli 6 000 metriä korkeita huippuja ja yksi yli 7 000 metriä korkea huippu, Kampire Dior. == Lähteet == Luokka:Pakistanin vuoristot
Wujiaqu

Wujiaqu (, ) on kaupunki Kiinan luoteisosassa, Xinjiangin alueella. Se on aluehallinnon alainen piirikuntatason kaupunki sekä Xinjiangin tuotanto- ja rakennuskomennuskunnan 6. divisioonan päämaja. Vuoden 2020 väestönlaskennassa Wujiaqun väkiluku oli 141 065, joista kaupunkialueella asui 118 893 eli 84,28 prosenttia. Vähemmistökansallisuuksien eli muiden kuin han-kiinalaisten osuus väestöstä oli 6,82 prosenttia. Vuoden 2010 väestönlaskennassa han-kiinalaisten osuus väestöstä oli 95,79 prosenttia, hui-kiinalaisten 2,64 prosenttia ja uiguurien 0,23 prosenttia. Vuonna 2022 kaupungin bruttokansantuote oli 42,627 miljardia yuania sekä keskivuosipalkka kaupunkialueella 46 452 yuania ja maaseudulla 27 377 yuania. == Lähteet == Luokka:Xinjiangin kaupungit
Tauno Lehtonen

Tauno Kaarlo Lehtonen (6. maaliskuuta 1910 Tampere – 10. lokakuuta 1979) oli suomalainen näyttelijä. == Ura == Tauno Lehtosen vanhemmat olivat vahtimestari Frans Fredrik Lehtonen ja Matilda Nummila. Hän aloitti kiinnityksellä Turun Teatteriin 1929–1930. Vaiheikkaan uran varrelle mahtui kiinnityksiä Tampereen, Oulun ja Lahden näyttämöille sekä lukuisiin muihin kaupunkeihin.Suomen teatterit ja teatterintekijät 1974, s. 337 Lehtosen roolitehtäviä olivat muun muassa Juhani (Seitsemän veljestä), Halme (Täällä Pohjantähden alla), Salttu (Pohjalaisia) ja Zaramba (Puolalaista verta). Hän ohjasi teokset Seitsemän veljestä, Niskavuoren nuori emäntä, Anna Liisa, Tukkijoella, Ruma Elsa, Jumalat hymyilevät, Kypsyyskoe ja useita muita.Teatterin maailma 1950, s. 191 Lehtosen ensimmäinen näyttäytyminen suomalaisessa elokuvassa oli kreditoimatta jäänyt "Timantin" apuri komediassa Huijarien huvittavat huiputtajat (1945). Vuonna 1971 Lehtonen näytteli apteekkaria Ritva Nuutisen televisiotuotannossa Magdaleena ja maailman lapset ja seuraavana vuonna Lohtanderin roolin Veikko Kerttulan televisiotuotannossa Oman itsensä herra. == Lähteet == * * * * === Viitteet === Luokka:Suomalaiset näyttelijät Luokka:Vuonna 1910 syntyneet Luokka:Vuonna 1979 kuolleet
SS United States

SS United States on William Francis Gibbsin suunnittelema yhdysvaltalainen entinen linjalaiva. United States Linen omistama United States lähti neitsytmatkalleen 3. heinäkuuta 1952 ja saapui Le Havreen Ranskassa 7. heinäkuuta. Matkaan kului kolme vuorokautta, 10 tuntia ja 40 minuuttia, eli yli 10 tuntia vähemmän kuin edellisellä nopeimmalla linjalaivalla RMS Queen Maryllä. 1960-luvulla linjalaivojen kanssa alkoi kilpailla lentoliikenne, samalla kun laivojen polttoaineen hinta nousi. United States poistettiin käytöstä vuonna 1969. Loppuvuodesta 1995 asti United States on ollut ankkuroituna satamaan Philadelphiassa. Vuonna 2024 päätettiin, että alus muutetaan keinotekoiseksi riutaksi merenpohjaan Okaloosan piirikuntaan Floridaan. Alkuperäisen aikataulun mukaan se piti siirtää Philadelphiasta Alabamaan marraskuussa 2024, mutta siirto on viivästynyt. Laivasta on myös liikkunut virheellinen huhu, jonka mukaan se siirrettäisiinkin New Yorkiin. ==Lähteet== Luokka:Linjalaivat
Rauli-Pertti Sabelli

Rauli-Pertti Sabelli (2. lokakuuta 1931 Turku – 7. tammikuuta 2012) oli suomalainen näyttelijä. == Ura == Rauli-Pertti Sabellin vanhemmat olivat merikapteeni Nils Sabelli ja Alli Sabelli. Hän aloitti uransa näyttelijänä Turun kaupunginteatterissa 1955–1961 ja jatkoi Tampereen Teatterissa 1961–1963. Vuosina 1963–1965 Sabelli toimi Suomen Kansallisoopperan laulajana ja vuodesta 1965 aina vuoteen 1990 hän näytteli Turun kaupunginteatterissa. Sabelli antoi omia lauluiltojaan ja ohjasi oopperoita. Hänen teatteriroolejaan olivat esimerkiksi Narri (Kuningas Lear), Marek (Marek-parka), Valère (Saituri), Orfeus (Orfeus manalassa), Benvolio (Romeo ja Julia) ja Haimon (Antigone).Suomen teatterit ja teatterintekijät 1983, s. 388 Sabelli lauloi tenoripääosat näytelmissä Lemmenjuoma, Lentävä hollantilainen ja Sevillan parturi.Suomen teatterit ja teatterintekijät 1974, s. 450 == Lähteet == * * * * === Viitteet === Luokka:Suomalaiset näyttelijät Luokka:Vuonna 1931 syntyneet Luokka:Vuonna 2012 kuolleet
Christian Stocker

Christian Stocker (20. maaliskuuta 1960 Wiener NeustadtChristian Stocker, Parlament Öterreich, viitattu 5.1.2025 ) on itävaltalainen konservatiivipoliitikko. Hänet valittiin tammikuussa 2025 Itävallan kansanpuolueen väliaikaiseksi puheenjohtajaksi sen jälkeen kun liittokansleri Karl Nehammer oli ilmoittanut 4. tammikuuta 2025 jättävänsä tehtävänsä liittokanslerina ja puolueen puheenjohtajana.Itävallassa tapahtumarikas hallituskriisi – liittokansleri Nehammer erosi tehtävistään, Yle.fi, uutiset 4.1.2025, viitattu 5.1.2025 Stocker on opiskellut Wienin yliopistossa 1979–1988 ja valmistunut oikeustieteen tohtoriksi. ==Lähteet== Luokka:Itävaltalaiset poliitikot Luokka:Puolueiden puheenjohtajat Luokka:Vuonna 1960 syntyneet Luokka:Elävät henkilöt
Shunxing39

Shunxing39 (MMSI 613003889) on Kamerunin lipun alla seilaava rahtilaiva. Aluksen omistajaksi kerrotaan hongkongilainen Jie Yang Trading -yhtiö. Tammikuussa 2025 aluksen epäillään vaurioittaneen Taiwanin pohjoispuolella kulkevaa monikansallisen Trans-Pacific Express Cable Systems konsortion omistamaa tietoliikennekaapelia. Kaapelivaurion epäilleen olleen tarkoituksellista ja liittyvän muihin maailmalla tapahtuneisiin kaapelien vaurioitumisiin. Laiva on toiminut kahdella eri lipulla ja eri AIS- tunnisteilla. Ennen kaapelirikkoa laiva kiersi ympyrää pieniä kierroksia. Myös vuonna 2023 Matsun saaren lähistöllä kaksi kaapelia rikkoutui. == Lähteet == Luokka:Rahtilaivat
Viron ralli 2020

Viron ralli 2020 oli rallin maailmanmestaruussarjan kilpailu kaudella 2020. Kauden edellisestä kilpailusta ehti kulua kuusi kuukautta ennen Viron rallia. Ott Tänak voitti kilpailun ennen Craig Breeniä ja Sébastien Ogieria. Elfyn Evans ja Kalle Rovanperä kärsivät rengasongelmista. Rovanperä sai minuutin aikasakon johtuen auton parissa työskentelystä parc fermé -alueella. == Erikoiskokeet == Päivä Kello Nro Nimi Pituus 4\. syyskuuta 19.08 SS 1 Tartu km 5\. syyskuuta 07.40 SS 2 Prangli 1 km 08.21 SS 3 Kanepi 1 km 09.08 SS 4 Otepää 1 km 10.00 SS 5 Mäeküla 1 km 11.19 SS 6 Elva 1 km 14.37 SS 7 Prangli 2 km 15.18 SS 8 Kanepi 2 km 16.08 SS 9 Otepää 2 km 17.00 SS 10 Mäeküla 2 km 18.19 SS 11 Elva 2 km 6\. syyskuuta 07.35 SS 12 Arula 1 km 08.09 SS 13 Kaagvere 1 km 09.08 SS 14 Kambja 1 km 10.49 SS 15 Arula 2 km 11.28 SS 16 Kaagvere 2 km 13.18 SS 17 Kambja 2 Power Stage km Lähde: == Tulokset == Merkintä Luokka Rallin MM-sarjaan osallistuja, oikeutettu valmistajien pisteisiin. Osallistuja MM-sarjaan, ei valmistajan pisteille. Rekisteröitynyt osallistuja WRC-2 -mestaruuteen Rekisteröitynyt osallistuja WRC-3 -mestaruuteen Sija Kuljettaja Kartanlukija Auto Aika Ero Luokka Yleiskilpailu 1 Ott Tänak Martin Järveoja Hyundai i20 Coupé WRC 1:59:53.6 0.0 2 Craig Breen Paul Nagle Hyundai i20 Coupé WRC 2:00:15.8 +22.2 3 Sébastien Ogier Julien Ingrassia Toyota Yaris WRC 2:00:20.5 +26.9 4 Elfyn Evans Scott Martin Toyota Yaris WRC 2:00:35.5 +41.9 5 Kalle Rovanperä Jonne Halttunen Toyota Yaris WRC 2:01:12.3 +1:18.7 6 Teemu Suninen Jarmo Lehtinen Ford Fiesta WRC 2:02:33.2 +2:39.6 7 Esapekka Lappi Janne Ferm Ford Fiesta WRC 2:02:45.6 +2:52.0 8 Gus Greensmith Elliott Edmondson Ford Fiesta WRC 2:04:47.4 +4:53.8 9 Oliver Solberg Aaron Johnston Volkswagen Polo GTI R5 2:07:32.2 +7:38.6 10 Mads Østberg Torstein Eriksen Citroën C3 R5 2:08:10.9 +8:17.3 Lähde: Lähde: Lähde: Lähde: Lähde: Lähde: Lähde: === Power Stage -sijoitukset === Sija Kuljettaja Aika Luokka Pisteet 1\. Kalle Rovanperä 10:12.4 5 2\. Elfyn Evans +5.1 4 3\. Ott Tänak +6.0 3 4\. Sébastien Ogier +8.0 2 5\. Craig Breen +15.0 1 Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 2020 Luokka:Viron ralli
Radio Top One

Radio Top One oli Radio Cityn keväällä ja kesällä 1985 esittämä kuunnelma- ja musiikkiohljema, jonka käsikirjoituksesta ja esittämisestä vastasi Lapinlahden Linnut.Rossi 2023, s. 96–98. Se oli ensimmäinen suomalaisessa paikallisradiossa esitetty sketsiohjelma.Lyytinen 2003, s. 83. 15-minuuttisia jaksoja esitettiin kerran viikossa. Lapinlahden Lintujen rumpali Jan Noponen oli ollut Elävän musiikin yhdistyksen hallituksessa vuodesta 1980. Yhdistystoiminnan kautta Noponen tunsi Radio Cityn vaikuttajia, ja yhtyeensä suosion kasvaessa hän ehdotti kanavalle Lapinlahden Lintujen omaa viihdeohjelmaa. Kanavalla ei tuohon aikaan ollut ohjelmakaaviota, ja aloitteleva paikallisradio tarvitsi paljon uutta ohjelmaa. Noponen sai kasettinauhurin ja mikrofonin, ja häntä pyydettiin tulemaan takaisin, kun nauhalla olisi riittävästi valmista ohjelmaa. Radio Top One -nimen saaneessa ohjelmassa esitettiin lyhyitä kuunnelmasketsejä ja Lapinlahden Lintujen musiikkia. Konserteissaan yhtye esitti abusrdiin minimalismiin perustuneita sketsejä, mutta kuunnelman muodossa ne eivät toimineet ja radio-ohjelmaan käsikirjoitettiin tarinallisia sketsejä, joissa oli selkeät tapahtumapaikat ja hahmot. Sketsit äänitettiin Ylioppilasteatterin studiossa yhdellä otolla. Samalla kosketinsoittaja Pekka Hedkrok soitti syntetisaattorillaan taustamusiikkia ja äänitehosteita. Tehosteita äänitettiin myös erilaisilla arjen käyttötavaroilla ja paikoilla. Esimerkiksi valtamereen hukkumista käsittelevään sketsiin saatiin äänet vessan pesualtaasta. Heikki ”Hiski” Salomaa erikoistui liioitellun väkivaltaisiin sketseihin, joissa revittiin esimerkiksi Raimo Ilaskivi kahtia. Ihmisen silmän puhkaisua kuvaava äänitehoste saatiin aikaiseksi pahvimukilla, jonka pohja lävistettiin lyijykynällä. Monien sketsien ideoita käytettiin myöhemmin yhtyeen tekemissä televisiosarjoissa. Tällainen on esimerkiksi sketsi, jossa maailmanrauhaa edistävää adressia keräävä aktivisti suuttuu allekirjoittamisesta kieltäytyvälle miehelle ja pahoinpitelee tämän. Sketsin taustalla olivat Mikko Kivisen nuoruudenkokemukset taistolaisliikkeen toiminnassa. Radio Top One sai vuonna 1986 jatko-osan Kahdentoista lyönnit. Lapinlahden Lintujen konserttikiertueiden kasvavan suosion vuoksi ohjelmien tekemiseen ei sen jälkeen enää riittänyt aikaa, ja yhtyeen seuraavaa radio-ohjelmaa Tieteellinen koe alettiin esittää vasta vuosituhannen taitteessa.Rossi 2023, s. 390. Vuonna 2013 julkaistu kokoelma-CD Sketsejä radiossa sisältää otteita yhtyeen alkuvuosien radio-ohjelmista. == Lähteet == * * === Viitteet === Luokka:Lapinlahden Linnut Luokka:Suomalaiset radiokuunnelmat
Tumxuk

Tumxuk (, ) on kaupunki Kiinan luoteisosassa Xinjiangin alueella. Se on aluehallinnon alainen piirikuntatason kaupunki sekä Xinjiangin tuotanto- ja rakennuskomennuskunnan 3. divisioonan päämaja. Vuoden 2020 väestönlaskennassa Tumxukin väkiluku oli 263 245, joista kaupunkialueella asui 128 056 eli 48,65 prosenttia. Vuoden 2010 väestönlaskennassa uiguurien osuus väestöstä oli 67,40 prosenttia ja han-kiinalaisten 31,49 prosenttia. Vuonna 2022 kaupungin bruttokansantuote oli 23,519 miljardia yuania sekä keskivuosipalkka kaupunkialueella 42 284 yuania ja maaseudulla 27 504 yuania. == Lähteet == Luokka:Xinjiangin kaupungit
Paavo Liesinen

Paavo ”Puosu” Liesinen (23. elokuuta 1952 – 6. marraskuuta 2019) oli suomalainen kiertueteknikko ja -manageri. Tunnetuimpia hänen roudaamiaan yhtyeitä olivat The Rolling Stones, Pelle Miljoonan eri kokoonpanot, Lapinlahden Linnut ja Hanoi Rocks. Rumba-lehden mukaan Liesinen oli Suomen kuuluisin roudari, ja hänen mainettaan kuvailtiin usein legendaariseksi. == Elämäkerta == Taustaltaan työväenluokkainen Liesinen syntyi Helsingissä elokuussa 1952. Hän asui lapsuudessaan Herttoniemessä ja sai lempinimen Puosu uteliaan luonteensa sekä tekemiensä käytännön pilojen vuoksi. Nuoruudessaan hän teki erilaisia lyhytaikaisia töitä mm. lähettinä ja trukkikuskina mutta ei nauttinut niistä. Roudaamisen hän aloitti 18-vuotiaana, kun hän kantoi The Rolling Stonesin esiintymistarpeita Olympiastadionille syyskesällä 1970. Liesinen sai työkeikan ystävänsä Remu Aaltosen kautta. Liesinen alkoi vähitellen toimia musiikkialalla kokopäiväisesti. 1970-luvulla hän työskenteli Pelle Miljoonalle ja 1980-luvun puolivälistä alkaen Lapinlahden Linnuille.Rossi 2023, s. 130. Vuosikymmenen jälkipuoliskolla syntyivät Liesisen lapset. Liesinen lopetti roudarintyöt syksyllä 1994 ja ryhtyi nuoriso-ohjaajaksi.Rossi 2023, s. 240. Perhe oli lasten synnyttyä muuttanut Fiskarsiin. Kun alueella ei ollut nuorison kokoontumistiloja, Liesinen etsi ystäviensä kanssa sopivan talon ja alkoi itse ohjata toimintaa. Roudarin työssään Liesinen huolehti yhtyeiden tekniikasta, tavaroiden kuljetuksesta ja erilaisista sopimusasioista. Tarkkaavaisuutensa ja itsenäisyytensä ansiosta Liesinen sai suomalaisten rockyhtyeiden parissa arvostetun aseman. Hänen työtehtäviinsä kuului myös muusikoiden turvallisuuden varmistaminen ja riitatilanteissa näiden rauhoittaminen. Liesisen luottokeino oli häiriköiden suuteleminen suulle. Lapinlahden Lintujen kanssa kiertäessään hänellä oli mukanaan käsiraudat ja pesäpallomaila. Liesisen sanoin ”roudarin täytyi olla myös erotuomari ja psykiatrikin”. Raskas työ vaati ”jotain luonnevikaa – –. Että viihtyy muuallakin kuin kotona.” Pari vuotta ennen kuolemaansa Liesinen muutti Elävän musiikin säätiön rakennuttamaan musiikkialan vuokrataloon Jallukkaan, sillä halusi muuttaa takaisin kotikaupunkiinsa Helsinkiin. Keväällä 2017 valmistuneesta talosta vitsailtiin usein, että se oli rakennettu Liesistä varten. Viimeisinä aikoinaan Liesisellä oli vakava sairaus, jonka hoidot jouduttiin lopettamaan hyödyttöminä. Vointinsa heiketessä Liesinen kieltäytyi lähtemästä sairaalaan ja kuoli kotonaan marraskuussa 2019. Liesisen ja tämän kollegan Eero ”Epa” Tammisen sekä Lapinlahden Lintujen perustajajäsenen Timo Erängön muistoksi järjestettiin 6. kesäkuuta 2022 ”Timon, Puosun ja Epan peijaiset” -niminen konsertti, jossa esiintyivät Lapinlahden Linnut, Pelle Miljoona All Stars, Dave Lindholm, Radio Fiskars Orchestra ja Jallukka Band. Tapahtuman 12 000 euron tuotto lahjoitettiin ukrainalaisten lasten hyväksi.Rossi 2023, s. 365–366. == Lähteet == * === Viitteet === Luokka:Suomalaiset musiikkialan henkilöt Luokka:Vuonna 1952 syntyneet Luokka:Vuonna 2019 kuolleet
Piirin kirkko

Piirin kirkko on Seinäjoen Törnävällä sijaitseva kirkkorakennus. Törnävän piirimielisairaalan käyttöön oli jo 1920-luvulla ollut tarkoitus rakentaa kirkko, mutta hanke viivästyi ja sairaalan liittovaltuusto sai päätettyä rakentamisesta vuonna 1949. Kirkko valmistui vuonna 1950 alun perin siunauskappeliksi, mutta vihittiin kirkoksi vuonna 1964. Kirkko omistettiin vuonna 1934 kuolleen Edvard Björkenheimin muistolle, jota varten oli kerätty oma rahasto. Rakennuksen suunnittelivat arkkitehdit Jonas Cedercreutz ja Helge Railo, joiden käsialaa ovat myös osa muista sairaala-alueen rakennuksista. Rakennustöissä oli myös mukana sairaalan potilaita. Rakennus on on suojeltu niin sisä- kuin ulkopuolisin osin ja se on säilynyt hyvin alkuperäisessä asusssaan. Kirkko on yksityisessä omistuksessa, mutta se on vuokralla Seinäjoen seurakunnalla. Kirkossa järjestetään jumalanpalveluksia ja muita kirkollisia tilaisuuksia. Kirkkoon mahtuu noin 70 ihmistä. Kirkkosalin lisäksi rakennukseen kuuluu sakasti sekä aiemmin käytössä olleet ruumishuone ja obduktiotila. ==Lähteet== Luokka:Seinäjoen kirkkorakennukset Luokka:Suomen kivikirkot
Turkin ralli 2020

Turkin ralli 2020 oli rallin maailmanmestaruussarjan kilpailu kaudella 2020. Kilpailu järjestettiin samalla varautumisella koronapandemiaan kuin edeltävässä Viron rallissa tehtiin. Kilpailussa nähtiin useita rengasrikkoja ja Michelinin edustaja Arnaud Rémy sanoi kilpailun jälkeen tämän aiheutuneen yhdistelmästä autojen säädöistä ja rajuista olosuhteista. Rémyn mukaan vastaavissa olosuhteissa on muutettava jousituksen asetuksia, jotta jousitus ottaa vastaan enemmän energiaa. == Erikoiskokeet == Päivä Kello Nro Nimi Pituus 18\. syyskuuta 17.08 SS 1 İçmeler km 18.21 SS 2 Gökçe km 19\. syyskuuta 08.50 SS 3 Yeşilbelde 1 km 10.08 SS 4 Datça 1 km 11.06 SS 5 Kızlan 1 km 14.50 SS 6 Yeşilbelde 2 km 16.08 SS 7 Datça 2 km 17.06 SS 8 Kızlan 2 km 20\. syyskuuta 07.30 SS 9 Çetibeli 1 km 09.08 SS 10 Marmaris 1 km 11.10 SS 11 Çetibeli 2 km 13.18 SS 12 Marmaris 2 Power Stage km Lähde: == Tulokset == Merkintä Luokka Rallin MM-sarjaan osallistuja, oikeutettu valmistajien pisteisiin. Osallistuja MM-sarjaan, ei valmistajan pisteille. Rekisteröitynyt osallistuja WRC-2 -mestaruuteen Rekisteröitynyt osallistuja WRC-3 -mestaruuteen Sija Kuljettaja Kartanlukija Auto Aika Ero Luokka Yleiskilpailu 1 Elfyn Evans Scott Martin Toyota Yaris WRC 2:43:02.7 0.0 2 Thierry Neuville Nicolas Gilsoul Hyundai i20 Coupé WRC 2:43:37.9 +35.2 3 Sébastien Loeb Daniel Elena Hyundai i20 Coupé WRC 2:44:02.1 +59.4 4 Kalle Rovanperä Jonne Halttunen Toyota Yaris WRC 2:45:38.6 +2:35.9 5 Gus Greensmith Elliott Edmondson Ford Fiesta WRC 2:47:11.0 +4:08.3 6 Esapekka Lappi Janne Ferm Ford Fiesta WRC 2:48:38.9 +5:36.2 7 Kajetan Kajetanowicz Maciej Szczepaniak Škoda Fabia Rally2 evo 2:55:38.2 +12:35.5 8 Pontus Tidemand Patrik Barth Škoda Fabia Rally2 evo 2:56:02.4 +12:59.7 9 Adrien Fourmaux Renaud Jamoul Ford Fiesta Rally2 2:57:45.3 +14:42.6 10 Marco Bulacia Marcelo Der Ohannesian Citroën C3 R5 2:57:49.1 +14:46.4 Lähde: Lähde: Lähde: Lähde: Lähde: Lähde: Lähde: === Power Stage -sijoitukset === Sija Kuljettaja Aika Luokka Pisteet 1\. Thierry Neuville 4:20.4 5 2\. Ott Tänak +0.4 4 3\. Elfyn Evans +1.7 3 Kalle Rovanperä +1.7 2 5\. Sébastien Loeb +5.6 1 Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 2020 Luokka:Turkin ralli
Hannu Roos

Hannu Roos (s. 16. heinäkuuta 1964 Rauma) on suomalainen entinen jääkiekkomaalivahti. Hän pelasi urallaan SM-liigaa Rauman Lukossa, Porin Ässissä ja Oulun Kärpissä yhteensä 112 runkosarjaottelun verran. Roos on myöhemmin luonut valmentajauraa. Hän toimi vuosina 2016–2018 Lukon naisten joukkueen vastuuvalmentajana SM-sarjassa/Naisten Liigassa. == Pelaajaura == Roos on Rauman Lukon kasvatti. Hän voitti seurassa B-nuorten SM-hopeaa vuonna 1982 ja SM-pronssia vuonna 1981. Roos debytoi SM-liigassa kaudella 1982–1983, jolloin hän toimi pääasiassa Lukon kakkosmaalivahtina Kari Kaupinsalolle ja pelasi viisi runkosarjaottelua. Joukkue putosi kaudeksi 1983–1984 I-divisioonaan. Roos jatkoi pääasiallisena kakkosvahtina Kaupinsalolle ja pelasi kahdeksan ottelua. Lukon kausi päättyi sarjanousuun takaisin SM- liigaan, jossa Roos pelasi kaudella 1984–1985 yhdeksän runkosarjaottelua. Kaudeksi 1985–1986 Roos siirtyi Porin Ässiin. Hän lähti kauteen Antero Kivelän aisaparina ja pelasi lopulta suurimman osan kauden otteluista, joita kertyi 25. Myös kahdella seuraavalla kaudella Roos toimi Ässien pääasiallisena vastuunkantajana. Kaudeksi 1988–1989 hän siirtyi Oulun Kärppiin, jossa Roos aloitti kauden Ari Timosaaren maalivahtiparina ja pelasi 13 runkosarjaottelua. Hän putosi vuodenvaihteessa kuitenkin joukkueen kolmosvahdiksi, kun Kärppien maalivahtiosasto täydentyi Daryl Reaugh'lla. Joukkueen kausi päättyi lopulta putoamiseen I-divisioonaan. Roos pelasi kaudella 1992–1993 II- divisioonajoukkue Vaasan Sportissa, jossa hän eteni I-divisioonan karsintoihin, mutta joukkue jäi kuitenkin ilman sarjanousua. Roosin pelaajaura päättyi seuraavaan kauteen 1993–1994. == Valmennusura == Pelaajauransa päätyttyä Roos jatkoi Sportissa valmentajana. Hän toimi kaudella 1995–1996 seuran B-nuorten valmentajana. Roos valmensi Sportissa myös naisia ja tyttöjä. Hän palasi myöhemmin kasvattajaseuraansa Rauman Lukkoon, jossa Roos voitti kaudella 2013–2014 apuvalmentajana B2-nuorten SM-hopeaa. Kaudeksi 2016–2017 hänet nimettiin seuran naisten SM-sarjajoukkueen vastuuvalmentajaksi. Roos toimi tehtävässä kaksi kautta. == Tilastot == Runkosarja Pudotuspelit Kausi Joukkue Liiga O V H T MIN PM NP PMK TP% O V H MIN PM NP PMK TP% 1982–1983 Lukko SM-liiga 5 0 82,7 – – – – – – – – 1983–1984 Lukko I-divisioona 8 0 89,7 – – – – – – – – 1984–1985 Lukko SM-liiga 9 0 86,2 – – – – – – – – 1985–1986 Ässät SM-liiga 25 0 86,2 – – – – – – – – 1986–1987 Ässät SM-liiga 27 0 89,6 – – – – – – – – 1987–1988 Ässät SM-liiga 33 0 88,4 – – – – – – – – 1988–1989 Kärpät SM-liiga 13 0 79,3 – – – – – – – – 1992–1993 Sport II- divisioona 15 3.85 87,9 – – – – – – – – 1993–1994 Sport II-divisioona 8 4.24 88,2 – – – – – – – – == Lähteet == * * * === Viitteet === Luokka:Suomalaiset jääkiekkomaalivahdit Luokka:Suomalaiset jääkiekkovalmentajat Luokka:Vuonna 1964 syntyneet Luokka:Elävät henkilöt
Amami Ōshima

Amami Ōshima () on saari Japanissa Riukiusaarten saaristoon kuuluvassa Amamin saariryhmässä. Saaren pinta-ala on noin 720 km2 . Amami Ōshiman pohjoispää on melko tasaista, ja siellä harjoitetaan maanviljelystä. Suurin osa saaresta on vuoristoa, siellä kasvaa subtrooppista lehtimetsää ja Japanin toiseksi laajimmat mangrovealueet. Kilpikonnat munivat saaren rannoilla ja lämpimien merivirtojen ansiosta sitä ympäröivillä riutoilla on tavattu yli 200 korallilajia. Amami Ōshima oli pitkään eristyksissä, jolloin saaren kasvisto ja eläimistö kehittyivät ilman ulkopuolisia häiriöitä. Nykyään saarella elää monia kotoperäisiä ja suojeltuja lajeja. Amami Ōshima, Tokunoshima, Okinawan pohjoisosa ja Iriomote on Unescon maailmanperintökohde vuodesta 2021. Useimmat saaren kylät sijaitsevat rannikolla jokien suulla. Ennen vanhaan niiden välillä ei ollut tieyhteyttä saaren keskiosien läpi, vaan kaikki liikenne hoidettiin veneillä. Nyttemmin on rakennettu teitä ja tunneleita. Amami Ōshiman historiaan on vaikuttanut sijainti Manner-Japanin, Okinawan ja Kiinan välissä. Varhaisimmat tunnetut tiedot saaresta ovat 800-luvun kronikoissa. 1500-luvulta lähtien Amami Ōshima oli osa Ryūkyū-kuningaskuntaa, mutta sillä oli varsin laaja autonomia. Kuningaskunnan tiiviit yhteydet Kiinaan toivat vaikutteita myös saarille. Satsuman han valloitti alueen vuonna 1609. Seuraavat vuosisadat olivat raskaita, saarta kohdeltiin siirtomaana. Emämaa Japani lopetti Satsuman vallan Meiji-restauraation aikaan 1879 Toisen maailmansodan aikana liittoutuneiden pommitukset tuhosivat saaren suurinta kaupunkia pahoin. Sodan jälkeen se oli Yhdysvaltain miehittämä ennen kuin se palasi Japanille vuonna 1953. File:Amami beach.jpg File:Kinsakubaru wildwood.jpg File:Mangrove in amami.JPG == Lähteet == Luokka:Japanin saaret
Kištūd

Kištūd () on Zarafšonin vasemmanpuoleinen sivujoki Tadžikistanin Pandžakentin piirissä. Sen pituus on 53 kilometriä ja valuma-alueen laajuus 863 neliökilometriä. Hisorvuorten pohjoisrinteiltä alkunsa saavan joen nimenä on yläjuoksulla Pušnevat ja keskijuoksulla Artšadorad. Se laskee Zarafšoniin Zarafšonvuorten läpi kapeassa kanjonissa, joka laajenee vähitellen Šūrtšan kylän jälkeen länteen päin. Kištūd saa vetensä jäätiköiltä ja lumikentiltä. Sen keskimääräinen virtaus on 7,32 kuutiometriä sekunnissa. Suurin sivujoki on Uretš. Joen vettä käytetään maatalouden keinokasteluun. Sen laakson niittyjä käytetään kesälaitumina. Kištūdin varrella sijaitsee myös hiiliesiintymiä. ==Lähteet== Luokka:Tadžikistanin joet
Sörvik

Sörvik on taajama Ludvikan kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 678 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Ludvikan kunta
Fredriksberg (Ludvika)

Fredriksberg on taajama Ludvikan kunnassa Taalainmaan läänissä samannimisessä historiallisessa maakunnassa Ruotsissa. Virallisesti se on jakautunut kahdeksi taajamaksi; Fredriksberg västrassa oli 230 ja Fredriksberg östrassa 274 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Ludvikan kunta
Nyhammar

Nyhammar on taajama Ludvikan kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 976 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Ludvikan kunta
Saxdalen

Saxdalen on taajama Ludvikan kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 618 asukasta vuoden 2023 lopussa. ==Tunnettuja henkilöitä== * Bengt Emil Johnson (1936–2010), runoilija ja säveltäjä ==Lähteet== ==Aiheesta muualla== Luokka:Ruotsin taajamat Luokka:Ludvikan kunta
Sunnansjö

Sunnansjö on taajama Ludvikan kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 565 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Ludvikan kunta
Håksberg

Håksberg on taajama Ludvikan kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 427 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Ludvikan kunta
Blötberget

Blötberget on taajama Ludvikan kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 227 asukasta vuoden 2023 lopussa. ==Tunnettuja henkilöitä== * Bengt Nåjde (1942–2023), kestävyysjuoksija ==Lähteet== ==Aiheesta muualla== Luokka:Ruotsin taajamat Luokka:Ludvikan kunta
Gonäs

Gonäs on taajama Ludvikan kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 326 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Ludvikan kunta
Grangärde

Grangärde on asuinalue Ludvikan kunnassa Taalainmaan läänissä samannimisessä historiallisessa maakunnassa Ruotsissa. Se muodosti oman taajamansa vuoteen 2015, jolloin se kasvoi yhteen Nyhammarin kanssa. ==Lähteet== ==Aiheesta muualla== Luokka:Ruotsin entiset taajamat Luokka:Ludvikan kunta
Suutarinen

Suutarinen on suomenkielinen sukunimi, joka on muun muassa seuraavilla henkilöillä: * Harri Suutarinen (s. 1982), suomalainen jääkiekkoilija * Janne Suutarinen (s. 1973), suomalainen ohjaaja ja näyttelijä * Juhani Suutarinen (s. 1943), suomalainen ampumahiihdon maailmanmestari ja olympiamitalisti * Juhani Suutarinen (s. 1945), suomalainen pesäpalloilija * Lauri Suutarinen, suomalainen pesäpalloilija
Nils Fredrik Sander

Nils Fredrik Sander (26. syyskuuta 1828 Vintrosa – 30. toukokuuta 1900 Tukholma) oli ruotsalainen runoilija ja taidehistorioitsija. Hän väitteli tohtoriksi Uppsalan yliopistossa vuonna 1857. Hän toimi Ruotsin kansallismuseon amanuenssina sekä kirjoitti museoita ja niiden kokoelmia koskevia historiikkeja. Vuodesta 1889 hän oli Ruotsin akatemian jäsen. ==Lähteet== ==Aiheesta muualla== Luokka:Ruotsalaiset runoilijat Luokka:Ruotsalaiset historioitsijat Luokka:Ruotsin akatemian jäsenet Luokka:Taidehistorioitsijat Luokka:Vuonna 1828 syntyneet Luokka:Vuonna 1900 kuolleet
Ozzy Wiesblatt

Ozzy Wiesblatt (s. 9. maaliskuuta 2002 Calgary, Alberta, Kanada) on kanadalainen jääkiekkoilija. Wiesblatt edustaa NHL-joukkue Nashville Predatorsia. Ennen NHL-uraansa hän pelasi WHL-juniorisarjassa Prince Albert Raidersin joukkueessa. San Jose Sharks varasi hänet ensimmäisellä kierroksella 31. varausvuorolla vuoden 2020 NHL:n varaustilaisuudessa. Kesäkuussa 2024 Sharks kauppasi Wiesblattin Predatorsiin vaihdossa Jegor Afanasjeviin. Wiesblatt on pelannut kaksi NHL:n runkosarjan ottelua ilman tehopisteitä. Uran tilastot päivitetty 5. tammikuuta 2025. == Lähteet == Luokka:Kanadalaiset jääkiekkoilijat Luokka:Nashville Predatorsin pelaajat Luokka:San Jose Sharksin varaamat pelaajat Luokka:Vuonna 2002 syntyneet Luokka:Elävät henkilöt
Amamisaaret

Amamisaaret () on Riukiusaarten saaristoon kuuluva saariryhmä Japanissa. Se sijaitsee Kyūshūn lounaispuolella pääsaarten ja Okinawan välissä. Hallinnollisesti saaret kuuluvat Kagoshiman prefektuuriin. == Suurimmat saaret == * Amami Ōshima (島), ala noin 715 km2 * Tokunoshima (), ala noin 248 km2 * Okinoerabujima (), ala noin 94 km2 * Kakeromajima (), ala noin 77 km2 * Kikaijima (), ala noin 57 km2 * Yoronjima (), ala noin 20 km2 == Lähteet == Luokka:Japanin saaret Luokka:Kagoshiman prefektuuri
Islannin parlamenttivaalit 2024

Islannin parlamenttivaalit 2024 käytiin 30. marraskuuta 2024. Vaaleissa valittiin maan parlamentin Alþingin kaikki 63 kansanedustajaa. Vaalit voitti sosiaalidemokraattinen liitto, joka muodosti vaalien jälkeen reformipuolueen ja keskustapuolueen kanssa koalitiohallituksen pääministerinään Kristrún Frostadóttir. Vihreä vasemmisto ja piraattipuolue menettivät kaikki kansanedustajansa. == Vaalitapa == Alþingin kansanedustajat valitaan vaalipiireistä, joiden paikat jakautuivat vuoden 2024 vaaleissa seuraavasti: Vaalipiiri Vaalipiirin paikat Tasauspaikat Yhteensä Norðvesturkjördæmi (luoteinen) 6 1 7 Norðausturkjördæmi (koillinen) 9 1 10 Suðurkjördæmi (eteläinen) 9 1 10 Suðvesturkjördæmi (lounainen) 12 2 14 Reykjavíkurkjördæmi suður (Reykjavíkin eteläinen) 9 2 11 Reykjavíkurkjördæmi norður (Reykjavíkin pohjoinen) 9 2 11 Erona vuoden 2021 vaaleihin Norðvesturkjördæmi menetti yhden paikan ja Suðvesturkjördæmi sai yhden paikan lisää. == Tulokset == Puolue Äänet Osuus Paikat S Sosiaalidemokraattinen liitto 44 091 20,75 % 15 D Itsenäisyyspuolue 41 143 19,36 % 14 C Reformipuolue 33 606 15,82 % 11 F Kansanpuolue 29 288 13,78 % 10 M Keskustapuolue 25 699 12,10 % 8 B Edistyspuolue 16 579 7,80 % 5 J Sosialistipuolue 8 422 3,96 % 0 P Piraattipuolue 6 411 3,02 % 0 V Vihreä vasemmisto 4 974 2,34 % 0 L Demokraattinen puolue 2 215 1,04 % 0 Y Vastuullinen tulevaisuus 42 0,02 % 0 Hyväksytyt äänet 212 470 Hylätyt/tyhjät äänet 2 746 Äänet yhteensä 215 216 Lähde: == Lähteet == Luokka:Islannin vaalit Luokka:Vuoden 2024 vaalit
Sardinian ralli 2020

Sardinian ralli 2020 oli rallin maailmanmestaruussarjan kilpailu kaudella 2020. Kilpailun jälkeen Hyundain autot tarkistettiin ja Dani Sordon auton apurunko todettiin alipainoiseksi. Sordo sai pitkää kilpailun voiton, mutta Hyundai sai sakot. Samassa tallissa ajaneiden Neuvillen, Tänakin ja Loubetin autot hyväksyttiin katsastuksessa. == Tulokset == Merkintä Luokka Rallin MM- sarjaan osallistuja, oikeutettu valmistajien pisteisiin. Osallistuja MM-sarjaan, ei valmistajan pisteille. Rekisteröitynyt osallistuja WRC-2 -mestaruuteen Rekisteröitynyt osallistuja WRC-3 -mestaruuteen Sija Kuljettaja Kartanlukija Auto Aika Ero Luokka Yleiskilpailu 1 Dani Sordo Carlos del Barrio Hyundai i20 Coupé WRC 2:41:37.5 0.0 2 Thierry Neuville Nicolas Gilsoul Hyundai i20 Coupé WRC 2:41:42.6 +5.1 3 Sébastien Ogier Julien Ingrassia Toyota Yaris WRC 2:41:43.6 +6.1 4 Elfyn Evans Scott Martin Toyota Yaris WRC 2:42:39.8 +1:02.3 5 Teemu Suninen Jarmo Lehtinen Ford Fiesta WRC 2:43:11.4 +1:33.9 6 Ott Tänak Martin Järveoja Hyundai i20 Coupé WRC 2:44:05.0 +2:27.5 7 Pierre-Louis Loubet Vincent Landais Hyundai i20 Coupé WRC 2:46:21.3 +4:43.8 8 Jari Huttunen Mikko Lukka Hyundai i20 R5 2:50:19.2 +8:41.7 9 Kajetan Kajetanowicz Maciej Szczepaniak Škoda Fabia Rally2 evo 2:51:40.4 +10:02.9 10 Pontus Tidemand Patrik Barth Škoda Fabia Rally2 evo 2:51:58.4 +10:20.9 Lähde: Lähde: Lähde: Lähde: Lähde: Lähde: Lähde: === Power Stage -sijoitukset === Sija Kuljettaja Aika Luokka Pisteet 1\. Ott Tänak 4:45.7 5 2\. Thierry Neuville +0.7 4 3\. Sébastien Ogier +3.4 3 4\. Elfyn Evans +5.3 2 5\. Dani Sordo +6.5 1 Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 2020 Luokka:Sardinian ralli
Vapaudenpatsas (Kokkola)

thumb Vapaudenpatsas on John Munsterhjelmin vuonna 1920 tekemä muistomerkki Kokkolan keskustassa Mannerheiminaukiolla (Raatihuoneen aukio, entinen kauppatori). Tämä ensimmäinen vapaudenpatsaana pidettävä teos pystytettiin kansalaissodassa kaatuneiden valkoisten kaupunkilaisten muistoksi. Antiikin sotilasta esittävä vaaleasta graniitista tehty veistos on luonnollista kokoa. Sotilaan vasemmalla olalla on kilpi ja oikeassa kädessä on alas osoittava miekka. Nelikulmainen pylväs on tehty tummanharmaasta graniitista. Pylväs on kolme metriä korkea, ja se on koristeltu lehväkuvioin. Pylväässä on kuvattuina Suomen leijonavaakuna, Pohjanmaan (historiallinen) vaakuna ja suojeluskunnan vaakuna. Jalustassa on kaatuneiden nimet ja kaupungin muistosanat: ::1918 :Vapaussodassa kaatu- :neiden poikiensa muis- :toksi pystytti patsaan ::Kokkolan kaupunki Munsterhjelm suunnitteli monia sisällissodan muistomerkkejä, ja Munsterhjelm-tutkija Teppo Jokinen pitää Kokkolan vapaudenpatsasta yhtenä merkittävimmistä niistä. Teos oli korjattava 2009–2010 jalustan halkeaman takia.Vapaudenpatsas takaisin kotipaikalleen; Yle 22.6.2010Kokkolan ulkoveistoksia; Kokkola.fi == Katso myös == * Vapaudenpatsas (Tampere) * Vapaudenpatsas (Oulu) * Vapaudenpatsas (Lahti) * Vapaudenpatsas (Joensuu) * Luettelo valkoisten muistomerkeistä Suomessa == Lähteet == Luokka:Kokkola Luokka:Kokkolan patsaat ja veistokset Luokka:Suomen sisällissodan muistomerkit
African Securities Exchanges Association

African Securities Exchanges Association (lyhennys ASEA) on Afrikan arvopaperipörssien yhteistyötä edistävä, vuonna 1993 Nairobissa perustettu järjestö. Vuoden 2025 alussa järjestöllä oli 32 jäsentä, joista 26 oli varsinaisia jäseniä ja kuusi liitännäisjäsentä. Jäsentensä välityksellä yhdistys edusti afrikkalaisia arvopaperipörssejä, jotka toimivat yhteensä 38 afrikkalaisessa valtiossa. Pörsseissä oli listattuna yhteensä 2 400 pörssiyritystä, joiden yhteenlaskettu markkina-arvo oli vuonna 2021 noin 1,6 biljoonaa (tuhatta miljardia) Yhdysvaltain dollaria. Järjestön mukaan tämä vastasi suuruudeltaan 61 prosenttia Afrikan mantereen bruttokansantuotteesta. == Lähteet == Luokka:Arvopaperipörssit Luokka:Afrikan talous
Ilmari Ruoslahti

Lauri Ilmari Ruoslahti, vuoteen 1940 Rosendal (24. lokakuuta 1895 Kauhajoki – 2. toukokuuta 1960 Tainionkoski) oli suomalainen insinööri, yritysjohtaja ja virkamies. Ruoslahden vanhemmat olivat apteekkari Gustaf Alexis Rosendal ja Ida Sofia Stenius. Hänen puolisonsa vuodesta 1927 oli Aino Maria Vinblad. Erkki Ruoslahti on heidän poikansa.Kuka kukin on 1954, s. 722. Viitattu 6.1.2025 Ruoslahti tuli ylioppilaaksi 1914 ja valmistui diplomi-insinööriksi 1920, Pariisissa hän opiskeli 1925–1926. Ruoslahti oli Constructorin insinööri 1920–1924 ja työpäällikkö 1927–1933, valtion koskivoimatoimiston insinööri 1924–1925 ja Enso-Gutzeitilla rakennusosaston päällikkö 1934–1949, Tainionkosken tehtaan paikallisjohtaja 1949–1960 ja johtokunnan jäsen 1947–1960. Hän oli myös Suomen betoniyhdistyksen teknillisen valiokunnan jäsen 1931–1947 ja Suomen vesivoimayhdistyksen johtokunnan jäsen vuodesta 1945. (ei- vapaa= == Lähteet == Luokka:Suomalaiset insinöörit Luokka:Suomalaiset virkamiehet Luokka:Suomalaiset yritysjohtajat Luokka:Vuonna 1895 syntyneet Luokka:Vuonna 1960 kuolleet
Ruoslahti

Ruoslahti on muun muassa seuraavien suomalaisten henkilöiden sukunimi: * Erkki Ruoslahti (s. 1940), lääketieteen tutkija, professori ja akateemikko, Ilmari Ruoslahden poika * Ilmari Ruoslahti (vuoteen 1940 Rosendal, 1895–1960), insinööri, virkamies ja yritysjohtaja * Maija Ruoslahti (o.s. Sihvola, s. 1939), sisustusarkkitehti ja kuvataiteilija
Mikheil Kavelašvili

Mikheil Kavelašvili (; s. 22. heinäkuuta 1971) on georgialainen jalkapalloilija ja poliitikko. Hän edustaa Georgialainen unelma -koalitiopuoluetta. Kavelašvili oli ainoa ehdokas Georgian presidentinvaaleissa 2024, joissa Georgian parlamenttivaaleissa 2024 valittu parlamentti äänesti maan presidentistä. Kavelašvili nimitettiin presidentiksi 29. joulukuuta 2024, mutta edellinen presidentti Salome Zurabišvili kieltäytyi jättämästä virkaansa, opposition edustajat boikotoivat parlamenttia ja Georgian mielenosoitukset 2024 jatkuivat pääkaupungissa. Kavelašvili on äärioikeistolainen ja länsivastainen poliitikko, jota vastustajat pitävät miljardööri Bidzina Ivanišvilin sätkynukkena. Kavelašvili pelasi jalkapalloa 1980-luvulta alkaen georgialaisissa ja venäläisissä seuroissa ja vuosina 1995–1997 Englannin valioliigan Manchester Cityssa sekä hyökkääjänä maansa maajoukkueessa. == Lähteet == ==Aiheesta muualla== Luokka:Georgian presidentit Luokka:Georgialaiset poliitikot Luokka:Georgialaiset jalkapalloilijat Luokka:Vuonna 1971 syntyneet Luokka:Elävät henkilöt
Pedro Dellacha

Pedro Dellacha (9. heinäkuuta 1926 Lanús, Argentiina – 31. heinäkuuta 2010) oli argentiinalainen jalkapalloilija, pelipaikaltaan puolustaja. Hän toimi myös valmentajana. Dellacha edusti seuratasolla kotimaansa Quilmesia ja Racing Club sekä meksikolaista Necaxaa. Hän liittyi Argentiinan A-maajoukkueeseen toukokuussa 1953 ja pelasi joukkueessa 25 ottelua. Hän voitti Copa Américan kahdesti kausina 1954–1955 ja 1956–1957. Hän kuului lisäksi joukkueen kokoonpanoon MM-kilpailuissa 1958. == Lähteet == Luokka:Argentiinalaiset jalkapalloilijat Luokka:Argentiinalaiset jalkapallovalmentajat Luokka:Vuonna 1926 syntyneet Luokka:Vuonna 2010 kuolleet
Federico Vairo

Federico Vairo (27. tammikuuta 1930 Rosario, Argentiina – 7. joulukuuta 2010) oli argentiinalainen jalkapalloilija, pelipaikaltaan puolustaja. Vairo edusti seuratasolla kotimaansa Rosario Centralia ja River Platea. Hän voitti joukkueiden kanssa kolmesti maan pääsarjamestaruuden. Lisäksi hän edusti urallaan chileläistä O’Higginsiä ja kolumbialaista Deportivo Calia, jonka kanssa hän voitti kerran maan pääsarjamestaruuden. Vairo kuului Argentiinan A-maajoukkueeseen ja pelasi joukkueessa 41 peliä, joissa hän teki yhden maalin. Hän voitti Copa Américan kahdesti kausina 1954–1955 ja 1956–1957. Lisäksi hän kuului joukkueen kokoonpanoon MM-kilpailuissa 1958. == Lähteet == Luokka:Argentiinalaiset jalkapalloilijat Luokka:Vuonna 1930 syntyneet Luokka:Vuonna 2010 kuolleet
256 (luku)

256 (kaksisataaviisikymmentäkuusi) on luonnollinen luku, jota edeltää luku 255 ja seuraa luku 257. == Matematiikassa == * 256 on yhdistetty luku. * 256 on vajaa luku. * 256 on kahden potenssi: 2^8. * 256 on neljän potenssi: 4^4. * 256 on tetraatiossa 24\. * 256 on neliöluku: 16^2. * 256 on Harshad-luku binäärijärjestelmässä. * 256 on Harshad-luku kolmijärjestelmässä (1001113). * 256 on Harshad-luku kvarternäärijärjestelmässä (100004). * 256 on Harshad-luku viisijärjestelmässä (20115). * 256 on Harshad-luku oktaalijärjestelmässä. * 256 on Harshad-luku heksadesimaalijärjestelmässä. * 256 on palindromi 15-järjestelmässä (12115). * 256 on Duffyn luku. * 256 on Erdősin—Woodsin luku. * 256 on ”käytännöllinen luku” (), koska kukin kokonaisluku yhdestä 256:n tekijöiden summaan saakka voidaan muodostaa luvun 256 eri tekijöiden summana. * Luvun 256 kuution () numeroiden summa on alkuluku. * 256. alkuluvun (1 619) numeroiden summa on alkuluku. * 256 voidaan muodostaa kahden eri positiivisen kolmioluvun summana kolmella tavalla: 3+253, 66+190 tai 120+136. == Luonnontieteissä == * 256 Walpurga on pikkuplaneetta. == Muissa yhteyksissä == * 256 on Ugandan kansainvälinen suuntanumero. * Alkuperäinen seututie 256 kulki Noormarkun ja Lavian välillä. * GeForce 256 oli Nvidian GeForce- tuoteperheen ensimmäinen näytönohjain. * SHA-256 on kryptografisen tiivistefunktio SHA:n versio, jota käytetään mm. Bitcoinissa. * Intercontinental de Aviaciónin lennolla 256 kuoli 51 ihmistä. == Lähteet == Luokka:Luonnolliset luvut Luokka:Kahden potenssit
Georgian presidentinvaalit 2024

Georgian presidentinvaalit 2024 olivat välilliset vaalit, joissa valittiin Georgian presidentti vuosille 2025–2029. Vaalit järjestettiin 14. joulukuuta. Äänestykseen osallistui 300-jäseninen vaalikomitea. Siihen kuuluivat Georgian parlamenttivaaleissa 2024 valitun parlamentin 150 kansanedustajaa, ja näiden lisäksi 20 edustajaa Abhasian autonomisen tasavallan korkeimmasta neuvostosta ja 21 jäsentä Adžarian korkeimmasta neuvostosta. Loput 109 jäsentä edustavat itsehallintoelimiä suhteessa puolueiden kannatukselle vuosien 2021-2022 vaaleissa. Ainoa ehdokas oli Mikheil Kavelašvili, joka nimitettiin presidentiksi 29. joulukuuta 2024, mutta edellinen presidentti Salome Zurabišvili kieltäytyi jättämästä virkaansa, opposition edustajat boikotoivat parlamenttia ja Georgian mielenosoitukset 2024 jatkuivat pääkaupungissa. == Lähteet == Luokka:Vuoden 2024 vaalit Luokka:Georgian vaalit Luokka:Presidentinvaalit maittain
Lapinlahden Linnut (vuoden 2023 kirja)

Lapinlahden Linnut. Miksei asioista puhuta on Timo Rossin kirjoittama Lapinlahden Linnut -yhtyeen elämäkertakirja, jonka Docendo julkaisi syksyllä 2023. Rossi tutustui yhtyeen jäseniin 2000-luvun alussa ensin yhtyeen verkkosivuston keskustelupalstalla ja myöhemmin konserteissa. Vuonna 2012 hän sai valmiiksi pro gradu -tutkielmansa Mies ja maskuliinisuus Lapinlahden Lintujen rock-lyriikassa. Yhtyeen jäsenet pitivät tutkielmaa onnistuneena, ja vuonna 2021 Tapio Liinoja pyysi Rossia kirjoittamaan yhtyehistoriikin Lapinlahden Lintujen 40-vuotisjuhlaan vuonna 2023.Rossi 2023, s. 11–12. Kirja on Rossin (s. 1986) esikoisteos. == Arvostelut == Riffin Topi Suuronen kuvailee Rossin kirjaa vuonna 2003 julkaistua Jukka Lyytisen Lapinlahden Linnut -historiikkia rehellisemmäksi ja surumielisemmäksi elämäkerraksi, jossa käsitellään myös ”Lapinlahden Lintujen tarinan varjopuolia”, kuten holtittoman alkoholin- ja kannabiksenkäytön haittoja. Loppua kohti lukukokemus muuttuu suorastaan ahdistavaksi, kun yhtyeen suosio kääntyy laskuun ja osa jäsenistä kuolee ennenaikaisesti. Suuronen kiittää Rossin asiantuntemusta ja analyyttistä suhtautumista Lapinlahden Lintujen sanoituksiin. Yhtyeen jäsenet kertovat avoimesti ja pohdiskelevasti myös virheistään. ”Erittäin mielenkiintoinen valinta on ollut päästää yhtyeen roudarit ääneen kommentoimaan taiteilijoita persoonina.” Emotion-verkkolehden arviossa Rossin teosta kuvaillaan onnistuneeksi historiikiksi, joka innostaa tutustumaan myös Lapinlahden Lintujen levytyksiin ja TV-sarjoihin. ”Moisia ryyppytarinoita en ole lukenut edes Bukowskilta tai minkään punkbändin elokerroista.” Salon Seudun Sanomien arvostelun mukaan kyseessä on kattava ja suorapuheinen selvitys suosikkiyhtyeen monivaiheisesta urasta. == Lähteet == Luokka:Lapinlahden Lintuja käsittelevät kirjat Luokka:Suomalaiset elämäkerrat ja muistelmat Luokka:Vuoden 2023 kirjat
Lapinlahden Linnut (vuoden 2003 kirja)

Lapinlahden Linnut on Jukka Lyytisen kirjoittama Lapinlahden Linnut -yhtyeen elämäkertakirja, jonka Like Kustannus julkaisi vuonna 2003. Yhtye vietti tuolloin 20-vuotisjuhlaansa. Turun Sanomien aikalaisarviossa Kimmo Rantanen kiittää Lyytisen tekstin etenevän mutkattomasti. Tarinaa kerrotaan lähinnä haastattelujen kautta, mutta ”Lyytinen on onneksi editoinut puheet lyhyiksi, joten jaarittelun makua ei ole”. Kirjassa käsitellään ”varsin avoimesti” myös vaikeita aiheita, kuten jäsenten välisiä riitoja, suosion herättämää kateutta ja erottamisia. Kirjasta ilmenee myös se, kuinka katusoitto-orkesteriksi perustetun ja kaveriporukan hauskanpitoon keskittyneen yhtyeen toiminta on vuosikymmenten saatossa muuttunut säännölliseksi leipätyöksi. Vuonna 2023 julkaistun Timo Rossin kirjoittaman uuden elämäkertakirjan arvostelussa Riffi- lehden Topi Suuronen kuvaili Lyytisen teosta ”kiertuetoilailujen, jekkujen ja menestyksen kautta kokonaiskuvan kokoavaksi riemukkaaksi lukukokemukseksi”, jossa jäsenten ajoittain holtittomaan käytökseen suhtaudutaan ”pojat on poikia” -asenteella. Rossin kirjaa Suuronen pitää kattavampana ja rehellisempänä kuvauksena yhtyeen urasta. == Arvosteluja == * == Lähteet == Luokka:Lapinlahden Lintuja käsittelevät kirjat Luokka:Suomalaiset elämäkerrat ja muistelmat Luokka:Vuoden 2003 kirjat
Néstor Rossi

Néstor Raúl Rossi (10. toukokuuta 1925 – 13. kesäkuuta 2007) oli argentiinalais-italialainen jalkapalloilija, pelipaikaltaan puolustava keskikenttäpelaaja. Rossi aloitti seurauransa kotimaansa River Platen akatemiajoukkueessa, josta liittyi myöhemmin ammmattilaisjoukkueeseen. Sen kanssa hän voitti viidesti Argentiinan Primera Divisiónin. Hän edusti myös muun muassa kolumbialaista Millonariosia ja voitti neljästi maan pääsarjamestaruuden. Rossi liittyi Argentiinan A-maajoukkueeseen joulukuussa 1947 ja pelasi joukkueesa 20 ottelua. Hän oli mukana voittmassa Copa Américaa kausina 1946–1947 ja 1956–1957. Lisäksi hän kuului joukkueen kokoonpanoon MM- kilpailuissa 1958. == Lähteet == Luokka:Argentiinalaiset jalkapalloilijat Luokka:Vuonna 1925 syntyneet Luokka:Vuonna 2007 kuolleet
Trans-Alai

Trans-Alai (; tadžikiksi vuodesta 2023 lähtien Каюмарс, Kajumars, ) on Pamirin pohjoisin vuoristo Alain laakson eteläpuolella Kirgisian ja Tadžikistanin rajalla. Leveyspiirien suuntaisen vuorijonon pituus on 250 ja leveys 35–40 kilometriä ja korkein kohta Lenininin huippu (kahden huipun muodostama Želaidar) 7 134 metriä. Liuske-, kalkki- ja hiekkakivestä sekä konglomeraatista muodostuneen vuoriston länsiosan keskikorkeus on 5 100 ja keski- ja itäosan 6 000 metriä. Vuorten pohjoisrinteet ovat jyrkkiä ja jään ja jokien uurtamat etelärinteet loivempia. Pohjoisrinteillä on aroa ja niittyjä, etelärinteillä lunta, jäätiköitä ja kylmää kiviaavikkoa. Jäätiköiden pinta-ala on 1 400 neliökilometriä. Kyzylartin solan (4 280 metriä) kautta kulkee Ošin ja Xoruğin välinen maantie. ==Lähteet== Luokka:Kirgisian vuoristot Luokka:Tadžikistanin vuoristot